Document ID: 31991L0376

31991L0376
L 203/108
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 25 юни 1991 година
за изменение на Директива 86/109/ЕИО относно ограничаване на търговията със семената от някои видове фуражни култури, маслодайни и влакнодайни култури до семена, които са официално сертифицирани като „базови семена“ или „сертифицирани семена“
(91/376/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), последно изменена с Директива 90/654/ЕИО (2), и по-специално член 3, параграф 3 от нея,
като взе предвид Директива 86/109/ЕИО на Комисията (3), изменена с Директива 89/424/ЕИО (4), и по-специално член 3 от нея,
като има предвид, че Директива 66/401/ЕИО разрешава търговията на базови семена, сертифицирани семена и търговски семена от определени видове фуражни култури;
като има предвид, че член 3, параграф 3 от Директива 66/401/ЕИО оправомощава Комисията да забранява търговията със семена, освен ако не са официално сертифицирани като „базови семена“ или като „сертифицирани семена“;
като има предвид, че съответно Директива 86/109/ЕИО (3), inter alia, ограничава търговията със семена, и по-специално семена от фуражни култури, които са официално сертифицирани като „базови семена“ или като „сертифицирани семена“;
като има предвид, че за някои от видовете, посочени в Директива 86/109/ЕИО това ограничение се прилага от 1 юли 1991 г.; като има предвид, че сега изглежда, че за определени видове държавите-членки няма да са в състояние от тази дата да произведат достатъчни количества базови и сертифицирани семена, за да задоволят нуждите от тях в рамките на Общността;
като има предвид, че независимо от това държави-членки, които официално са приели сортовете на въпросните видове, следва да насърчат производството на семена от тях за официално сертифицираните като „базови семена“ или като „сертифицирани семена“;
като има предвид, че Комисията ще проучи възможността за подходящи способи за насърчаване на търговията с така произведените семена;
като има предвид, че следователно е целесъобразно да се предвидят някои преходни разпоредби за периода, докато се достигне достатъчно производство на видове базови семена и сертифицирани семена от тези видове;
като има предвид, че мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩАТА ДИРЕКТИВА:
Член 1
Директива 86/109/ЕИО се изменя, както следва:
1.
Член 3 се заменя от следното:
„Член 3
Държавите-членки предвиждат от 1 юли 1991 г. да не се търгуват семена от:
-
Alopecurus pratensis L.
-
ливадна лисича опашка
-
Arrhenatherum elatius (L.) Beauv. ex J. S. and K. B. Presl
-
висок френски райграс
-
Bromus catharticus Vahl
-
овсига
-
Bromus sitchensis Trin.
-
овсига
-
Lupinus luteus
-
жълта лупина , всички други освен горчива
-
Lupinus angustifolius L.
-
синя лупина
-
Poa nemoralis L.
-
горска метлица
-
Trisetum flavescens (L.) Beauv.
-
златна трева
-
Phacelia tanacetifolia Benth.
-
калифорнийски див зюмбюл
-
Sinapis alba L.
-
бяла камбанка,
освен ако не са официално сертифицирани като „базови семена“ или като „сертифицирани семена“;“
2.
Добавя се следният член:
„Член 3а
1.
Освен когато е предвидено друго в параграф 5, държавите-членки предвиждат от 1 юли 1991 г. да не се разрешава търгуването на семена от:
-
Agrostis canina L.
-
кучешка полевица
-
Festuca ovina L.
-
овча власатка
-
Lupinus albus L.
-
бяла лупина, горчивите сортове
-
Lupinus luteus L.
-
жълта лупина, горчивите сортове
-
Trifolium alexandringum L.
-
александрийска детелина
-
Trifolium incarnatum L.
-
инкарнатcка детелина
-
Trifolium resupinatum L.
-
персийска детелина
-
Vicia sativa L.
-
обикновен фий
-
Vicia villosa Roth.
-
пясъчен фий,
освен ако не са официално сертифицирани като „базови семена“ или като „сертифицирани семена“.
2. Държавите-членки информират Комисията преди датата, посочена в параграф 1, за количеството семена от видовете, посочени в параграф 1, които са необходими за засаждане на техните територии преди 31 декември 1991 г., доколкото тези количества не превишават наличните количества от семената, официално сертифицирани като „базови семена“ или като „сертифицирани семена“.
3. Държавите-членки, които са информирали Комисията съгласно параграф 2 относно възможния недостиг на семена, официално сертифицирани като „базови семена“ или като „сертифицирани семена“,
-
събират всичката налична информация относно пригодността на техните територии към сортове на съответните видове, изброени в общия каталог на сортовете от земеделски растителни видове и информират съответно Комисията, най-късно до 1 октомври 1991 г.,
-
насърчават подходяща поддръжка за съществуващи екотипове от съответните видове, които да отговарят на условията за официалното им признаване като сортове.
4. Държавите-членки, които са приели сортовете на съответните видове, насърчават производството на семена за официално сертифицирани като „базови семена“ или „сертифицирани семена“. Комисията проучва и препоръчва подходящи способи за насърчаване на търговията на така произведени семена.
5. Държавите-членки, посочени в параграф 3, се упълномощават да разрешават пукането на пазара, до 31 декември 1991 г., на семена, официално сертифицирани като „търговски семена“, за количества, достатъчни да покрият недостига, посочен съгласно параграф 2. В добавка към информацията, която се изисква в приложение IV от Директива 66/401/ЕИО, официалният етикет посочва:
-
типа на материала, за който става дума, и
-
че семената са предназначени само за въпросната държава-членка.
6. В случай на недостиг след 31 декември 1991 г., се прилагат разпоредбите на член 17 от Директива 66/401/ЕИО.“
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Адресати на настоящата директива са държавите-членки.
Състaвeно в Брюксел на 25 юни 1991 година.

Labels: 3
17
6